open-index/open-wikipedia-markdown huggingface dataset:
Heteroseksualiteit

duimnael|200px|'n Heteroseksuele verhouding word dikwels deur die voltrekking van die huwelik bevestig

**Heteroseksualiteit** is die beskrywing van 'n seksuele identiteit waar 'n persoon primêr seksueel aangetrek word tot die teenoorgestelde geslag. Daarnaas kom homoseksualiteit voor, waar die aantrekking tot dieselfde geslag is, en biseksualiteit, waar die aantrekking tot beide geslagte is, hoewel selde in presies dieselfde mate.

Hoewel daar geraam word dat tot 'n derde van alle volwasse mans 'n gay ervaring tot by orgasme gehad het, is net 'n geskatte twee tot vier persent van alle mans uitsluitlik gay. Die voorkoms van biseksualiteit is selfs moeiliker om te bepaal. As alle gay en biseksuele mense van die totaal afgetrek word, kan die voorkoms van heteroseksualiteit op ruim 90% van die bevolking geskat word.

Dit hang egter baie af van omstandighede. In sekere gevalle, waar daar geen of min moontlikheid vir heteroseksuele geslagsomgang is (soos in tronke of koshuise van skole met nét seuns óf meisies), word heteroseksuele omgang tydelik prysgegee. Dit beteken egter nie dat mense wat dan aan gay seks deelneem, nie meer heteroseksueel is nie. Die bewering is al gemaak dat vroue emosioneel nader aan mekaar kan wees as aan 'n man, maar solank hulle nie omgang het nie, is hulle heteroseksueel, terwyl die teenoorgestelde van mans waar is: hulle kan met mekaar omgang hê, maar solank hulle nie emosioneel by mekaar betrokke raak nie, is hulle nie gay nie. Dit is egter 'n hoogs aanvegbare stelling met min navorsing om dit te bewys.

## Bronne 
* The Diagram Group, ''Man's Body - An Owner's Manual''; Bantam Books; London, 1983.
Lys van provinsies van Italië

Hierdie is 'n **lys van provinsies van Italië**.

## Sien ook 
* Lys van administratiewe streke van Italië
* Vlae van die administratiewe streke en provinsies van Italië
Vagina

duimnael|Die menslike vulva met Engelse byskrifte.

Die **vagina** of **skede** is die benaming vir die inwendige dele van die geslagsorgaan wat by vroulike diere en die mens die baarmoeder met die buitekant van die liggaam verbind. Die uitwendige deel word vulva genoem.

Die vagina is geskik om die man se penis te ontvang tydens seksuele omgang. So word ook die saadvloeistof daarin uitgestort. As daar 'n swangerskap uit voortspruit, word die vagina deel van die geboortekanaal tydens die bevalling.

Die woord **vagina** is van Latynse afkoms en beteken onder meer die skede van 'n swaard.

## Sien ook 
* Penis
VfB Hüls

** VfB Hüls ** is 'n sportklub uit Marl in die deelstaat Noord-Rynland-Wesfale in Duitsland, veral bekend vir sy sokkerafdeling. *Hüls* is 'n stadsdeel van Marl.

Die klub is op 22 Julie 1948 gestig as *Eintracht Lippe* en daarna in 1951 herdoop na *Verein für Rasenspiele 1948 e.V. Marl-Hüls*. *VfR* het hierna met *SuS Drewer-Süd* saamgesmelt in 1976 om die huidige klub tot stand te bring.

Die klub se beste prestasie was toe dit die Oberliga Wesfale in 2000 gewen het. Die klub was egter nie suksesvol in daardie jaar se uitspeelwedstryde om promosie na die Regionalliga nie.

Behalwe sokker het die klub ook afdelings vir roei, boks, hokkie, gimnastiek en gewigoptel.

## Onlangse ligaposisionering 
## Eksterne skakels 
* Amptelike klubwerf
1. FC Eschborn

**1. FC Eschborn** is 'n sokkerklub uit Eschborn in die deelstaat Hessen in Duitsland.

Die klub is op 10 September 1930 gestig, maar na die Tweede Wêreldoorlog deur die Geallieerdes ontbind. Dit is heropgerig as *SG Eschborn*. In 1950 het die sokkerafdeling onafhanklik geword van die klub, wat op daardie stadium as *Turnverein Eschborn* bekend gestaan het. Die onafhanklike sokkerklub het die huidige naam aangeneem.

Die hoogtepunte in die klubgeskiedenis was die twee seisoene wat op die derdevlak Regionalliga deurgebring is, asook die wen van die Hessenpokal wat die klub toegang tot die 1ste ronde van die DFB-Pokal in die 2005/06-seisoen gegee het.

Die klub het tans (2007) ernstige finansiële probleme en die swaard van bankrotskap het die klub reeds gedwing om van sy beste spelers ontslae te raak.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Strijdom van der Merwe

**Strijdom van der Merwe** (1961 -) is een van Suid-Afrika se bekendste landkunstenaars.

Hy het kuns aan die Universiteit van Stellenbosch gestudeer en daarna drukwerk in Utrecht, Nederland, en beeldhouwerk in Praag in die Tsjeggiese Republiek. Hy was ook voltydse kunstenaar aan die Kent Institute of Art and Design in Canterbury, Engeland.

Van der Merwe het al talle persoonlike uitstallings in talle galerye gehou oor die afgelope paar jaar. Verskeie private en openbare versamelaars het plaaslik en oorsee van sy werk aangeskaf. Hy het opdragbeeldhouwerke in onder meer Suid-Korea, Turkye, Frankryk, België, Letland, Swede, Japan, Italië en Australië gedoen.

As landkunstenaar gebruik hy die materiaal wat 'n bepaalde terrein bied. Sy beeldende werke neem hulle vorm aan in verhouding tot die landskap. Hy werk altyd met die natuurlike omgewing en gebruik water, sand, hout en rotse, asook vlae. 

## Eksterne skakels 
*Van der Merwe se amptelike webblad
*Berig oor toekenning gewen
Amandel

duimnael|200px|links|Rou amandels

**Amandels** is die steenvrugte en sade van die amandelboom (*Prunus dulcis*) en is 'n gewilde neut wat gebruik word in die voorbereiding van voedsel of as versnappering. Amandels word ook as 'n bestanddeel in kosmetiese produkte gebruik.

'n Beraamde 80% van alle amandels is afkomstig van Kalifornië. Spanje het ook 'n groot amandelproduksie wat konsentreer op die soet Jordan- en Valencia-amandels. 

Amandels is 'n goeie bron van vitamien E en bevat ongeveer 70% mono-onversadigde vetsuur en 30% versadigde vetsuur. Amandels bevat ook blousuur (waterstofsianied). Die bitterheid van 'n amandel is 'n teken van die hoeveelheid blousuur wat dit bevat: hoe bitterder die smaak, hoe giftiger is die amandel. Newe-effekte as gevolg van 'n oormatige inname van amandels (tussen 40 en 70 bitter amandels per persoon) sluit in: opwinding, hoofpyn, duiseligheid, spiersametrekkings, asemhalingsprobleme en selfs 'n skielike dood. 

## Soorte 
Daar bestaan beide soet en bitter amandels. Soet amandels kan net so geëet word en word gereeld tydens die voorbereiding van voedsel gebruik, hetsy as bestanddeel of garneersel. Amandelmeel en -pasta, nougat en marsipein is gewilde amandelprodukte. Amandelolie en amandelmelk is ook verkrygbaar in sommige kulture. Amandelmelk is maklik om te verteer en word soms as 'n plaasvervanger vir koeimelk gebruik.

Bitter amandels word hoofsaaklik gebruik vir die produsering van bitter amandelolie.

### Nota 
:''Hierdie artikel is 'n gedeeltelike vertaling van die Nederlandse Wikipedia artikel Amandel.''
Keiser

duimnael|upright|Gaius Julius Caesar

'n **Keiser** is 'n manlike monarg en leier van 'n keiserryk. *Keiserin* is die vroulike eweknie. Die titel is afkomstig van die latynse *Caesar* afkomstig van Gaius Julius Caesar. ’n Keiser word beskou as hoër as 'n koning. Van die lande soos die Duitse Keiserryk en die Keiserryk Oostenryk was in hul geheel onder die gesag van 'n keiser, terwyl enkele dele van die lande as 't ware koninkryke gevorm het en dus deur konings beheer is. Byvoorbeeld was die Koninkryk Pruise deel van die Duitse Keiserryk en die Pruisiese koning was in personele unie gelyktydig keiser van die Duitse Ryk, terwyl lande soos Beiere, Sakse en Württemberg hul eie konings gehad het. In Oostenryk-Hongarye was die Keiser van Oostenryk gelyktydig koning van Hongarye.

'n Keiser kom gewoonlik aan bewind wanneer een van sy ouers sterf. In sommige lande stem mense vir 'n nuwe keiser vanuit 'n lys van kandidate.

Die enigste oorblywende keiser in die wêreld vandag is die Keiser van Japan. Oor die geskiedenis het verskeie lande op verskillende tye keisers gehad, insluitende Brasilië, Meksiko, Ethiopië, Indië (Mogolryk en Brits-Indië), Iran, Korea, die Chinese Keiserryk, die Duitse Keiserryk, die Keiserryk Oostenryk, Oostenryk-Hongarye, die Romeinse Ryk, die Bisantynse Ryk, die Ottomaanse Ryk, Frankryk en die Russiese Ryk.

## Eksterne skakels 
*
Pedro II van Brasilië

**Pedro II van Brasilie** (*Pedro de Alcântara João Carlos Leopoldo Salvador Bibiano Francisco Xavier de Paula Leocádio Miguel Gabriel Rafael Gonzaga de Bragança e Habsburgo*; 2 Desember 1825 – 5 Desember 1891) met die bynaam *"die Grootmoedige"*, was die tweede en laaste monarg van die Brasiliaanse Ryk, wat vir 'n tydperk van 58 jaar oor die land geregeer het. Hy is in die Keiserlike paleis van São Cristóvão, in Rio de Janeiro gebore. Hy was die jongste seun van keiser Pedro I van Brasilië en keiserin-gemalin Maria Leopoldina, en dus 'n lid van die Brasiliaanse tak van die Huis van Braganza. Die skielike abdikasie van sy pa en dié se vertrek na Portugal, het van Pedro op net vyf jarige ouderdom keiser gemaak. In sy jeug is druk op hom geplaas om sy tyd hoofsaaklik aan studies ter voorbereiding vir die heerskappy te spandeer, en het aldus min oomblikke van vreugde beleef óf vriende van sy ouderdom geken. Sy ervarings met paleisintriges en politieke geskille gedurende hierdie tydperk het 'n groot impak op die vorming van sy karakter gehad. Keiser Dom Pedro II het 'n man met 'n sterk pligsbesef en toewyding aan sy land en volk geword. Aan die teenkant is hy toenemend deur sy rol as monarg gegrief.

## Keiserskap 
duimnael|links|upright|Dom Pedro II omstreeks 1887
As 'n seun van vyf het Pedro die Keiser van Brasilië geword, net nadat sy vader Pedro I van Brasilië geabdikeer het om 'n politieke en militêre oorlog in Portugal te ondersteun. Laasgenoemde oorlog het daartoe gelei dat Pedro II se suster, Maria II, koningin van Portugal sou word.

Pedro II het vir 58 jaar regeer. Gedurende sy heerskappy het industriële ontwikkeling in Brasilië begin. Hy het vir aansienlike vooruitgang en ontwikkeling in sy land gesorg. Pedro II het ook na die Verenigde State gereis waar hy Alexander Graham Bell ontmoet het. Daartydens het hy die eerste Brasiliaan geword om 'n telefoon te gebruik.

Pedro II was 'n liberale leier en het slawerny op 13 Mei 1888 onwettig verklaar. Alhoewel hy 'n gewilde figuur was het hy absolute mag oor die parlement gehad en sommige het hom as 'n struikelblok op die pad na modernisme beskou. Op 15 November 1889 is hy deur 'n militêre staatsgreep onttroon, waarna hy en sy familie na Portugal gevlug het.

Hy sterf in Desember 1891 in Parys en sy eie oorskot en dié van sy vrou is in 1920 na Brasilië geneem. Hulle is in Petropolis, die voormalige somerwoning van die keiserlike familie, begrawe.

## Bronne 
: *Hierdie artikel is deels uit die Engelse Wikipedia artikel, Pedro II of Brazil, vertaal.*
Lughawe Schiphol

**Schiphol**, of *Lughawe Schiphol* (*Schiphol Airport*, *Amsterdam Airport* of *Amsterdam Airport Schiphol* in Engels; IATA: **AMS**, ICAO: **EHAM**), is die grootste Nederlandse lughawe. Schiphol lê in die munisipaliteit Haarlemmermeer suidwes van Amsterdam, in die provinsie Noord-Holland.

Schiphol is die tuishawe van die Nederlandse lugrederye soos KLM, Martinair en Transavia Airlines. Schiphol lê onder die seevlak. Op die plek waar Schiphol nou geleë is was daar 'n vroeër 'n dorp met die naam "Rijk". Die naam "Schiphol" word ook gebruik as pleknaam, sowel as Schiphol-Oost en Schiphol-Rijk.

Die lughawe is die eiendom van die Schiphol Groep (statutêre naam: "N.V. Luchthaven Schiphol"), met as aandeelhouers die Nederlandse Staat, en die munisipaliteite Amsterdam en Rotterdam.

duimnael|links|300px|Kaart van Schiphol
duimnael|senter|250px|Vertreksaal 3

## Eksterne skakels 
* Schiphol op amsterdam.nl
* Webwerf *Amsterdam Airport Schiphol*
* Schipholtoring-Oos in 3D (op Google Earth)
* Schipholtoring-Wes in 3D (op Google Earth)

## Verwysings
FSV Salmrohr

**FSV Salmrohr ** is 'n sokkerklub uit Salmtal in die deelstaat Rynland-Palts in Duitsland.

Die klub is in 1921 gestig as *DJK Salmrohr-Dörbach*, maar in 1933 is die naam verander na *SV Salmrohr*. Na die Tweede Wêreldoorlog is die klub in 1946 herstig as *SV Salmrohr 1946* en 'n jaar later is die naam verander na *FC Salmrohr 1946*. Tussen 1958 en 1971 het die klub bekend gestaan as *FSV Salmrohr-Dörbach*, waarna die huidige naam aangeneem is.

Die klub se grootste prestasie was om een seisoen (1986/87) in die 2. Bundesliga deur te bring. Die klub het ook die hoofrondte van die DFB-Pokal in 1988 en 1993 gehaal.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
* Rheinlandliga 
* Oberliga Südwest
Lutesium

**Lutesium** is 'n chemiese element in die periodieke tabel met die simbool **Lu** en atoomgetal 71. Lutesium is genoem ná die Latynse naam van Parys (*Lutetia*), waar dit ontdek is. Lutesium is in 1907 byna gelyktydig, maar onafhanklik deur Georges Urbain, Carl Auer von Welsbach en Charles James ontdek. In 1909 is die ontdekking aan die Franse chemikus Georges Urbain toegeken en die element is volgens sy voorstel lutesium genoem. Die metaal het twee natuurlike isotope. Een is stabiel, die ander is radioaktief maar het 'n lang halfleeftyd.

Die element word dikwels tot die f-blok gereken, maar omdat dit 'n volle 4d14-subskil besit word dit ook dikwels as 'n 5d1-oorgangsmetaal beskou en in die skandiumgroep geplaas. Omdat die -ioon net volle elektronskille bevat is dit diamagneties en sy oplossings in kleurloos.

## Eksterne skakels
Hafnium

**Hafnium** is 'n chemiese element in die periodieke tabel met die simbool **Hf** en atoomgetal 72. Hafnium is genoem ná die Latynse naam van Kopenhagen (*Hafnia*), waar dit ontdek is. Hafnium is in 1923 deur Dirk Coster en George de Hevesy ontdek. Die metaal het ses natuurlike isotope.

## Eienskappe
Hafniumatome lyk baie soos sirkoniumatome. Hulle het amper dieselfde grootte en die chemiese eienskappe van die twee elemente ook amper dieselfde. 
Daar is net twee minerale wat as ertse vir hafnium kan dien, alviet en hafnoon, wat 'n volledige reeks mengkristalle met sirkoon vorm. Die metaal word verkry deur suiwering van sirkoon. Die jaarlikse produksie is nie meer as 50 ton nie.

Hafnium het 'n baie hoë smeltpunt en absorbeer neutrone baie sterk. Dit word in die nukleêre industrie toegepas. Van sy legerings en keramiese verbindings word ook vanweë hulle hoëtemperatuureienskappe aangewend.

## Verwysings 
## Eksterne skakels
VfL 93 Hamburg

**VfL 93 Hamburg** is 'n Duitse sportklub uit Hamburg, veral bekend vir sy sokkerafdeling. 

Die klub is in 1893 as *Freie Turnerschaft Hamburg* gestig en in 1905 herdoop na *Arbeiterschlagballverein Unermüdet Hamburg*. In 1910 is die naam verander na *VfB Hamburg* en in 1926 is die huidige naam, *VfL 93 Hamburg*, aangeneem. Die klub moes tydens die Derde Ryk ontbind as arbeidersklub (verbied deur die Nazi’s), maar na die Tweede Wêreldoorlog is dit weer in 1947 heropgerig.

In 1998 het die klub vrywillig relegasie uit die 3de-liga Regionalliga na die 5de-liga Verbandsliga aanvaar as gevolg van finansiële probleme. 

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Choedjand

**Choedjand** (Tadjiks: Хуҷанд; Russies: Худжанд), tussen 1939 en 1992 **Leninabad**, is die tweede grootste stad van Tadjikistan ná die hoofstad Doesjanbe. Dit is geleë aan die Sirdarja-rivier aan die mond van die Fergana-vallei. Die bevolking van die stad is 149&nbsp;000 (2000-sensus). Dit is ook die hoofstad van die mees noordelike provinsie van Tadjikistan.
Tantaal

**Tantaal** is 'n chemiese element in die periodieke tabel met die simbool **Ta** en atoomgetal 73. Tantaal is genoem ná Tantalos, die heerser van die stad "Tantalis" in die Griekse mitologie. Tantaal is in 1802 deur Anders Gustaf Ekeberg ontdek. Die metaal het twee natuurlike isotope. Tantaal word dikwels in gevalle gebruik waar 'n uitsonderlike hoë smeltpunt benodig word.

Tantaal is 'n blink, silweragtige metaal. Dit weerstaan chemiese aanvalle by temperature onder 150 °C. Tantaal is bestand teen korrosie as gevolg van 'n oksiedfilm op sy oppervlak.

## Geskiedenis
Tantaal is ontdek deur Anders G. Ekeberg in 1802, in Uppsala, Swede, in die minerale tantaliet uit Finland en yttrotantaliet uit Swede. Ongelukkig vir Ekeberg het die bekende Engelse chemikus William Wollaston in 1809 ontken dat dit 'n nuwe element was en daar het verwarring ontstaan oor verskil tussen niobium en tantaal. Dis twee elemente wat moeilik van mekaar geskei kan word. In 1846 het die Duitse mineraloog Heinrich Rose uiteindelik bewys dat tantaal en niobium verskillende elemente is en aan alle twyfel 'n einde gemaak. In 1903 het Werner von Bolton vir die eerste keer tantaalmetaal daargestel.

## Voorkoms
Tantaal is die skaarsste stabiele element in ons hele sonnestelsel, met net een atoom tantaal vir elke 181 miljard atome van ander elemente. Dit maak tantaal baie minder volop as goud, of enige van die tradisionele edelmetale.

In 2022 was die prys van tantaal ongeveer 150 Amerikaanse dollar per kilogram . In 2013 was dit nog $260.-

Die vernaamste tantaalerts is tantaliet, wat ook yster, mangaan en niobium bevat, en samarskiet, wat sewe metale bevat. Nog 'n erts wat tantaal en niobium bevat, is pirochloor. Die belangrikste myngebiede is Thailand, Australië, Kongo, Brasilië, Portugal en Kanada. Die vraag na tantaal is ongeveer 2300 ton per jaar.

## Gebruike
Tantaal word in vier gebiede aangewend: 

## Die omgewing
Omdat tantaaloksied baie onoplosbaar is, is daar byna geen tantaal in natuurlike waters te vinde nie. Min pogings is aangewend om die vlak daarvan in grond te meet, wat 'n reeks van 0,1 tot 3 dpm toon. Slegs klein hoeveelhede tantaal word deur plante geneem: die hoeveelheid in plantegroei oorskry selde 5 ppb.

## Verwysings 
## Eksterne skakels
Hemelvaart

[duimnael|Die Hemelvaartskapel in [Jerusalem, Israel.]] 

**Hemelvaart** beteken in die Christendom veral die terugkeer van Jesus van Nasaret na sy Vader in die hemel. Die Lukas-evangelie en Handelinge van die Apostels vertel die verhaal van hoe Jesus ná die Opstanding verskeie kere aan sy apostels en volgelinge verskyn het. Ná veertig dae styg Hy op na die hemel en word sig van Hom deur 'n wolk belemmer, terwyl sy volgelinge toekyk. Die tien dae tussen Hemelvaartsdag en Pinkster word daardeur gekenmerk dat volgelinge van Jesus sonder sy steun verlore voel.

Reeds uit die geskrifte van die Apostoliese Vaders blyk daar 'n geloof aan die hemelvaart te wees (Polycarpus van Smirna, Justinus die Martelaar en Irenaeus van Lyon). Die hemelvaart van Jesus word ook gemeld in die geloofsbelydenisse van Nicea en dié van Konstantinopel.

Die viering van Jesus se hemelvaart is een van die hooffeeste van die Kerk en word Hemelvaartsdag genoem. Hemelvaartsdag val altyd op die veertigste dag gereken vanaf Eerste Paasdag, vandaar dat die datum elke jaar verskil. Hemelvaartsdag val wél elke jaar op 'n Donderdag. Hemelvaartsdag val tien dae vóór Pinkster.

Pinksterbidure word in sommige Christelike kerke tradisioneel in Meimaand gehou en begin net ná Hemelvaartdag. Die uitstorting van die Heilige Gees soos beskryf in Handelinge 2 word dan herdenk deur elke aand vanaf Hemelvaart - wat altyd op 'n Donderdag val - saans bidure gehou. Die gemeentelede kry dan kans om sélf in die kerk hardop te bid.

Die term Mariahemelvaart – Engels: *Assumption* (Katolieke Kerk) of *Dormition* (Oosters-Ortodokse Kerk) – word gebruik vir die opname van die Maagd Maria in die hemel. Ook ander Bybelfigure het lewend na die hemel opgevaar, onder andere Elia (2 Kon. 2:11) en Henog (Gen. 5:24).

## Islam 
Volgens die Islamitiese tradisie is Jesus nie gekruisig nie, maar het Hy lewend na die hemel opgevaar. Ook die profeet Mohammed het tydelik na die hemel opgevaar tydens sy Nagreis.

## Sien ook 
* Hemelvaartsdag
* Wederkoms
* Verskynings van Jesus na sy opstanding
Hemelvaartsdag

duimnael|*Christi Himmelfahrt*, skildery deur Gebhard Fugel, ca. 1893
duimnael|Voorstelling van die hemelvaart deur Giotto di Bondone

Op **Hemelvaartsdag** (Latyn: *Ascensionis Domini*) vier Christene dat Christus ná die kruisiging en opstanding in die hemel opgevaar het (vir verdere inligting rakende die godsdienstige betekenis van die dag, sien Hemelvaart). Hemelvaartsdag val op die veertigste dag gereken vanaf Eerste Paasdag, wat veroorsaak dat die datum elke jaar anders is. Hemelvaartsdag val wél altyd op 'n Donderdag. Hemelvaartsdag val tien dae vóór Pinkster.

In baie lande, waaronder België, Colombia, Denemarke, Duitsland, Finland, Frankryk, Groenland, Haïti, Ysland, Indonesië, Liechtenstein, Luxemburg, Madagaskar, Namibië, Nederland, Noorweë, Oostenryk en Switserland, is Hemelvaartsdag 'n vakansiedag in die middel van die week. Daarom word die Vrydag daarna ook "Vaak Vry" genoem. Baie Christene sal ook 'n kerkdiens of mis besoek op hierdie dag. In ander lande, byvoorbeeld Hongarye, Italië, Pole, Portugal en Spanje, gaan mense kerk toe op die Sondag ná Hemelvaart.

In vroeëre jare het mense op Hemelvaartsdag al teen drie uur snags opgestaan om al singend kaalvoet oor gras te loop, omdat hulle geglo het dat dit 'n ritueel is wat magiese en genesende uitwerkings sou hê. Dit word doutrap genoem.

## Datum 
Die vroegste moontlike termyn volgens die Gregoriaanse kalender is 30 April en die laaste moontlike is 3 Junie. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.

| valign="top" |

| valign="top" |

|}

## Sien ook 
* Hemelvaart

## Eksterne skakels 
*
Liza Joubert

**Liza Joubert** (née Geldenhuys) is 'n Suid-Afrikaanse pianis uit Irene, Gauteng. Sy verwerf 'n BMus Honneursgraad in Klavieruitvoering onder Betsie Cluver van die Universiteit Stellenbosch. Die lied, *Lisa se Klavier*, handel oor haar. Koos Kombuis het haar klavierspel só geniet, dat hy die lied oor haar geskryf het.

## Verwysings
Sojoes 23

Die **Sojoes 23**-ruimtetuig is op 'n Almaz-militêre sending na die Saljoet 5-ruimtestasie gestuur, met die ruimtevaarders Wjatsjeslaf Zoedof en Waleri Rozjdestwenski aan boord. Weens 'n tegniese probleem met die koppelstelsel kon hulle nie aan die Saljoet 5 koppel nie. 'n Soortgelyke probleem is voorheen met die Sojoes 15-sending ervaar.

Weens die probleem is die sending afgelas. Die Sojoes 23 het teruggekeer na die aarde, maar probleme ondervind nadat dit die atmosfeer binnegegaan het. 'n Sneeustorm het die tuig se valskerm vol sneeu geblaas, waarna die kapsule op 'n bevrore meer geland en toe in die water beland het. Die temperatuur het dié dag tot -20&nbsp;°C gedaal.

Die bemanning het alle verhitting afgeskakel om krag te bespaar. Pogings om die kapsule met 'n amfibiese voertuig te bevry het misluk. Skubaduikers het eindelik daarin geslaag om die twee bemanningslede lewend uit die kapsule te bevry.

## Bemanning 
* Wjatsjeslaf Zoedof (Enigste tog)
* Waleri Rozjdestwenski (Enigste tog)

## Sending 
* **Massa:** 6 760&nbsp;kg
* **Perigeum:** 239&nbsp;km
* **Apogeum:** 269&nbsp;km
* **Inklinasie:** 51,6°
* **Periode:** 89,5 min.

## Eksterne skakels 
* Bergingsoperasie in 'n meer
Wederkoms

Met die **Wederkoms** van Jesus Christus word die belofte van Jesus bedoel, dat hy ná sy hemelvaart sal terugkom op die Oordeelsdag. Hierdie wederkoms word gesien as die definitiewe openbaring van God aan die mensdom, wat begin met die lewe, die dood en opstanding van Jesus Christus.

In die Rooms-Katolieke Kerk, Lutherse Kerk en Gereformeerde Kerke heers die opvatting dat die wederkoms samehangend is met die sigbaarwording van 'n hemelse koninkryk.

## Sien ook 
* Hemelvaart
Kirgisië

**Kirgisië** of **Kirgistan** (Kirgisies: Кыргызстан, *Kırgızstan*, [qɯrʁɯsˈstɑn], ; Russies: Киргизия), amptelik die **Kirgiese Republiek** (Kirgisies: Кыргыз Республикасы, *Qırğız Respublikası*; Russies: Кыргызская Республика, *Kyrgyzskaja Respublika*), is 'n landingeslote land in Sentraal-Asië. Dit grens aan Kasakstan in die noorde, Oesbekistan in die weste, Tadjikistan in die suidweste en die Volksrepubliek China in die suidooste. Kirgisië beteken die "Land van veertig stamme", waarop ook die 40 strale van die vlag van Kirgisië dui.

[duimnael|links|[Nasa-satellietbeeld van Kirgisië]]
duimnael|links|Kaart van Kirgisië
duimnael|links|Kirgisië se nege provinsies
duimnael|links|Topografiese kaart van Kirgisië
[duimnael|links|Klimaatsones in Kirgisië volgens die [Köppen-klimaatklassifikasie]]
Kirgisië beslaan 'n oppervlakte van 199&nbsp;951&nbsp;km² en het 'n bevolking van sowat 6,2 miljoen in 2024 gehad. Omtrent 76&nbsp;persent van die bevolking is Moslems en sowat 73&nbsp;persent is Kirgisiërs, gevolg deur sowat 15% Oesbeke en 5% Russe. Kirgisië se geografie word veral deur groot bergreekse soos Pamir en Tiensjan gekenmerk; hier vloei ook die Sirdarja. Kirgisië het tot in 1991 as die Kirgisiese Sosialistiese Sowjetrepubliek deel uitgemaak van die Sowjetunie.

Kirgisië het nege provinsies (область). Die provinsies is:
# Bisjkek*
# Batken (Batken)
# Chui (Chui-Tokmok)
# Jalal-Abad (Jalal-Abad)
# Naryn (Naryn)
# Osj (Osj)
# Talas (Talas)
# Issyk-Kul (Karakol)
# Osj (stad)

 Bisjkek is die hoofstad van Kirgisië, maar het ook die status van 'n provinsie.

## Verwysings 
## Bronnelys 
; Algemeen
*  
*  

## Eksterne skakels 
*  
*   Amptelike webwerf van die Kirgisiese president
*   Amptelike webwerf van die Kirgisiese regering
FC Nöttingen

**FC Nöttingen** is 'n sportklub uit Remchingen in die deelstaat Baden-Württemberg in Duitsland. *Nöttingen* is 'n dorpsgedeelte van Remchingen. Behalwe sokker, het die klub ook afdelings vir tafeltennis en schnürles, 'n tipe sokkertennis.

Die klub is op 2 Julie 1957 gestig, 30 jaar na die verdwyning van sy voorgangers *Germania* en *TSV Nöttingen*.

Die klub het geleidelik opgang gemaak deur van die Kreisliga B na die Kreisliga A te vorder in 1969, die Bezirksliga te haal in 1972, die Landesliga in 1996, die Verbandsliga in 1997 en die Oberliga Baden-Württemberg in 2003. Die klub het selfs in 2004 verstommend die Regionalliga gehaal vir een seisoen.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Myspace

**Myspace** (voorheen gestileer as **MySpace**) is 'n webwerf wat in die Verenigde State gebaseer is en op sosiale netwerking gerig is, met gebruikers wat onder meer webjoernale, profiele, groepe, ensovoorts bou. Só 'n webtuiste word ook 'n virtuele gemeenskap genoem. Dit was die eerste sosiale netwerk wat 'n wêreldwye gehoor bereik het en het 'n beduidende invloed op tegnologie, popkultuur en musiek gehad. Die webwerf het 'n kritieke rol gespeel in die vroeë groei van maatskappye soos YouTube en het 'n ontwikkelaarplatform geskep wat onder andere die suksesse van Zynga, RockYou en Photobucket bekendgestel het. Van 2005 tot 2009 was Myspace die grootste sosiale netwerk-webwerf ter wêreld.

In Julie 2005 is Myspace deur News Corporation vir $580 miljoen bekom en in Junie 2006 het dit Yahoo! en Google om die mees besoekte webwerf in die Verenigde State te word. Dit het $800 miljoen se inkomste gedurende die 2008-boekjaar gegenereer. Op sy hoogtepunt in April 2008 het Myspace en Facebook 115 miljoen maandelikse besoekers bereik, maar Myspace het verloor teen die nuut opkomende Facebook in terme van globale gebruikers. In Mei 2009 het Facebook Myspace verbygesteek in sy aantal unieke Amerikaanse besoekers. Sedertdien het die aantal Myspace-gebruikers geleidelik afgeneem ten spyte van verskeie herontwerpe. Teen 2019 het die webwerf se maandelikse besoekers tot sewe miljoen gedaal. In Junie 2011 het Specific Media Group en Justin Timberlake die maatskappy gesamentlik vir ongeveer $35 miljoen gekoop. Op 11 Februarie 2016 is aangekondig dat Myspace en sy moedermaatskappy deur Time Inc. vir $87 miljoen gekoop is. Time Inc. is op sy beurt op 31 Januarie 2018 deur Meredith Corporation gekoop. Op 4 November 2019 het Meredith Myspace en sy oorspronklike beheermaatskappy (Viant Technology Holding Inc.) afgeskei en dit aan Viant Technology LLC verkoop.

## Verwysings 
## Eksterne skakels 
*Amptelike webwerf
Audioscrobbler

**Audioscrobbler** is 'n bedryf, gestig deur Richard Jones, wat gerig is op die analisering van die luistergedrag van mense wat musiek op rekenaars luister. Die Last.fm-projek is tans die enigste projek van Audioscrobbler.

## Last.fm 
duimnael|300px|'n Skermkiekie van die Last.fm-program terwyl dit gebruik word.
:*Hoofartikel: Last.fm.*
Last.fm is die resultaat van 'n fusie van die oorspronklike Audioscrobblermusieksisteem en www.last.fm. Dit is 'n gratis diens met die doel om data te versamel ten opsigte van mense wat op die diens ingeteken is se luistergewoontes, en dit dan te verwerk in inligting en statistieke. Via spesiale sagteware kan die program die titel en kunstenaar aflei van die musiek wat op 'n digitale mediaspeler op die rekenaar gespeel word, en dit dan in die databasis opskryf. Hierdie gegewens word dan behou en op die Internet gepubliseer, waar verskillende mense deur middel van musieksmaak met mekaar kan kommunikeer. Die webwerf beskik ook oor 'n gesofistikeerde privateboodskapfunksie waarmee enige persoon 'n ander kan kontak. Op hierdie manier word musiek versprei en kan mense in aanraking kom met minder bekende musiek deur te soek na gieliefde genres. Last.fm het in die luistergedrag van miljoene gebruikers baie verandering teweeggebring, en het al 'n Europrix-toekenning ontvang vir beste multimediaprojek.

Die webwerf het oor die jare sterk ontwikkel en bewat tans nie net statistieke oor luistergedrag nie, maar ook 'n Last.fm radio, waarop stasies gekies kan word met betrekking tot 'n ander gebruiker se smake (d.w.s. die luisteraar beluister 'n ander gebruiker se persoonlike radio, of sy eie), verskillende genres, vriendlyste, bure (gebruikers met ooreenkomstige luistergedrag), konsertagendas, groepe (waarby enige persoon kan aansluit), en etikette (onderverdeling in die musiek van 'n bepaalde gebruiker, bv. per genre).

## Sagteware 
Last.fm maak gebruik van sagteware, wat die gebruiker vanaf die webwerf op die rekenaar moet laai en installeer om sodoende die gegewens van die musiekprogram af te lees en aan te stuur na die webwerf. Hierdie sagteware is primêr geskik vir Microsoft se bekende Windows operateurstelsel, Linux, en Apple. Die verskillende mediaspelers wat gebruik kan word is:

* amaroK
* AmigaAMP
* Beep Media Player
* Exaile
* foobar2000
* iTunes
* J. River Media Center
* MediaMonkey
* MPD
* Muine
* musikCube
* Noatun
* Quintessential Player/QCD
* Quod Libet
* Rhythmbox
* Winamp
* Windows Media Player
* Xbox Media Center
* XMMS
* SlimServer

Die sagteware werk gewoonlik rustig in die agtergrond, en teen 'n lae gebruik van rekenaarhulpbronne, maar dit kan ook oopgemaak word om van die verskillende funksies, soos Last.fm Radio en inligting rakende die spesifieke lied/kunstenaar, gebruik te maak.

## Eksterne skakels 
*Amptelike webwerf
Basshunter

duimnael|regs|235px|Basshunter (2007)
**Basshunter** (gebore 22 Desember 1984 in Halmstad) is die pseudoniem van die Sweedse sanger, musiekprodusent en platejoggie, **Jonas Erik Altberg**.

## Lewensloop 
Altberg beskryf sy musiek as 'eurodance'; ander klassifiseer dit soms as 'hard dance'. Volgens Altberg maak hy al sy musiek op sy eie rekenaar met die FruityLoops-sagteware. Hy het in 2001 begin om musiek te maak en het sy eerste album, *The Bassmachine*, in 2004 op sy webwerf vrygestel.

Altberg ly aan die Gilles de la Tourette-sindroom, waarvan hy tans las ondervind.

Op 18 Oktober 2006 het daar naakfoto's van Altberg en sy vriendin op die Internet verskyn. Sy bestuur, sowel as hyself, het dit as 'onskuldige foto's waar geen seks plaasgevind het nie' beskryf, maar op die foto's is die teenoorgestelde duidelik sigbaar.

## Diskografie 
### Ateljeealbums 
### Saamgestelde albums 
### Liedjies 
## Videografie 
### Musiekvideo's 
## Verwysings 
## Eksterne skakels 
* Amptelike webwerf
Fall Out Boy

**Fall Out Boy** is 'n musiekgroep wat musiek produseer vaagweg rondom die emo- en pop punk genres. Die groep het in 2001 in Wilmette, Illinois naby Chicago tot stand gekom.

## Diskografie 
### Albums 
* Take This to Your Grave (2003)
* From Under the Cork Tree (2005)
* Infinity on High (2007)
* Folie à Deux (2008)
* Save Rock and Roll (2013)
* American Beauty/American Psycho (2015)
* Mania (2018)

### Extended plays 
* Leaked in London (2007)
* Lake Effect Kid (2018)

#### Split 
* Project Rocket/Fall Out Boy (2002)

### Demos 
* Fallout Boy (2001)
* Evening Out With your Girlfriend (2003)
Will Ferrell

duimnael|Will Ferrell

**John William "Will" Ferrell** (gebore te Irvine op 16 Julie 1967) is 'n Amerikaanse akteur. Nadat hy in 1989 afstudeer het, het hy gaan werk as 'n lid van 'n komediegroep. In 1995 word hy so uitgenooi om as komediant by Saturday Night Live te werk. Hy het baie van die komiese stukke vir die program uitgedink. Vanaf 1998 is hy al redelik beroemd in die filmindustrie. In Augustus 2000 het hy met Viveca Paulin getrou. Hy is ook 'n lid van die Frat Pack.

## Filmografie
* 1997: *Austin Powers: International Man of Mystery*
* 1998: *A Night at the Roxbury*
* 1998: *The Thin Pink Line*
* 1999: *Superstar*
* 1999: *Dick*
* 1999: *Austin Powers: The Spy Who Shagged Me*
* 1999: *The Suburbans*
* 2000: *The Ladies Man*
* 2000: *Drowning Mona*
* 2001: *Zoolander*
* 2001: *Jay and Silent Bob Strike Back*
* 2002: *Boat Trip*
* 2003: *Old School*
* 2003: *Elf*
* 2004: *Melinda and Melinda*
* 2004: *Anchorman: The Legend of Ron Burgundy*
* 2004: *Wake Up, Ron Burgundy: The Lost Movie*
* 2004: *Starsky & Hutch*
* 2004: *Oh, What a Lovely Tea Party*
* 2005: *Wedding Crashers*
* 2005: *The Producers*
* 2005: *Winter Passing*
* 2005: *Bewitched*
* 2005: *Kicking & Screaming*
* 2005: *The Wendell Baker Story*
* 2006: *Stranger Than Fiction*
* 2006: *Talladega Nights: The Ballad of Ricky Bobby*
* 2006: *Curious George*
* 2007: *Blades of Glory*
* 2008: *Semi-Pro*
* 2008: *Step Brothers*
* 2009: *Land of the Lost*
* 2009: ''You're Welcome America*
* 2009: *The Goods: Live Hard, Sell Hard*
* 2010: *The Other Guys*
* 2010: *Megamind*
* 2010: *Everything Must Go*
* 2012: *Casa de Mi Padre*
* 2012: *Tim and Eric's Billion Dollar Movie*
* 2012: *The Campaign*
* 2013: *The Internship*
* 2013: *Anchorman 2: The Legend Continues*
* 2014: *The Lego Movie*
* 2015: *Get Hard*
* 2015: *Daddy's Home*
* 2016: *Zoolander 2*
* 2017: *The House*
* 2017: *Daddy's Home 2''
Wjatsjeslaf Zoedof

**Wjatsjeslaf Dmitrijewitsj Zoedof**, (8 Januarie 1942 - 12 Junie 2024), gebore in Bor, Gorki-oblast, Rusland, was 'n ruimtevaarder van die Sowjetunie.

Hy is op 23 Oktober 1965 gekies om 'n ruimtevaarder te word. Op 14 Oktober 1976 was hy die bevelvoerder van 'n sending met die Sojoes 23 na die ruimtestasie Saljoet 5.

Zoedof het op 14 Mei 1987 op pensioen gegaan. Hy was getroud met twee kinders.

;:
*Held van die Sowjetunie
*Pilot-Cosmonaut USSR
*Jubilee Medal "Twenty Years of Victory in the Great Patriotic War 1941-1945"
*Jubilee Medal "In Commemoration of the 100th Anniversary since the Birth of Vladimir Il'ich Lenin"
*Jubilee Medal "50 Years of the Armed Forces of the USSR"
*Medal "For Merit in Space Exploration" (Russiese Federasie)
Kabbala

duimnael|regs|250px|Kabbalaboom van wysheid

**Kabbala** beteken letterlik "ontvangs". Die kabbala is esoteriese geskrifte wat deur ortodokse Jode as heilig beskou word. Die aanhangers van die geloof glo dat die werke 'n mens nader aan God sal bring en dat die aanhanger bonatuurlike kragte verkry op 'n metafisiese vlak.
Die oorsprong van die term *kabbala* is onbekend, maar daar word geglo dat dit óf deur Solomon ibn Gabirol (1021–1058) óf in die 13de eeu deur Bahya ben Asher begin is. Vandag word die term *kabbala* gebruik  vir die studie van die Joodse esoteriese kennis.
Volgens kabbalistiese tradisie was die kennis bekend en is dit mondelings oorgedra deur Joodse filosowe. Dit het uitendelik deel gevorm van die Joodse kultuur en geloof.

## Sien ook 
* Judaïsme
* Religie

## Eksterne skakels 
* Jewish mysticism and Kabbalah (www.jewfaq.org)
* Scientific refutation of the Bible codes
* Kabbala, kliffot och den goetiska magin, av Thomas Karlsson (Ouroboros 2004)
* Om så kallad autentisk kabbala, Bnei Baruch och Baal HaSulam (Kabbalah.info)
Channing Tatum

**Channing Matthew Tatum** (gebore te Cullman, Alabama, op 26 April 1980) is 'n Amerikaanse akteur. Hy woon tans in Los Angeles.

## Biografie 
Tatum se groot deurbraak het gekom met sy rol in Coach Carter. Vóór hierdie rol was hy werksaam as 'n model en as voetbalspeler. Hy het al gespeel vir AC Milaan en Barcelona. Hy het ook as model opgetree vir Nautica, Abercrombie & Fitch, Emporio Armani, Gap, Aeropostale, American Eagle, en Pepsi. Hy is op die oomblik hoofsaaklik besig om op sy loopbaan as akteur te fokus. Hy het onder andere in die dansfilm Step Up 'n rol vertolk en is ook te sien in die komiese tienerfilm She's The Man.

## Filmografie 
|- align=center
|2009||align=left|*Dear John*||align=left|-||Aangeboden Script
|- align=center
|2009||align=left|*Parkour*||align=left|-||
|- align=center
|2007||align=left|*Battle in Seattle*||align=left|Johnson||
|- align=center
|2007||align=left|*Stop Loss*||align=left|Jared||
|- align=center
|2006||align=left|*A Guide to Recognizing Your Saints*||align=left|Young Antonio||
|- align=center
|2006||align=left|*Step Up*||align=left|Tyler Gage||
|- align=center
|2006||align=left|''She's the Man*||align=left|Duke||
|- align=center
|2005||align=left|*War of the Worlds*||align=left|Man in Kerk||
|- align=center
|2005||align=left|*Havoc*||align=left|Nick||
|- align=center
|2005||align=left|*Supercross*||align=left|Rowdy Sparks||
|- align=center
|2005||align=left|*Coach Carter''||align=left|Jason Lyle||
|}

## Eksterne skakels 
* Channing Tatum se Amptelike Webblad
* Channing Tatum se Amptelike Blog
* Channing Tatum se Amptelike Myspace
* Channing Tatum se Amptelike Facebook
* Channing Tatum se Amptelike Ondersteunersklub
* **Channing Tatum Central Fansite**
Pik Botha

**Roelof Frederik (Pik) Botha** (27 April 1932 – 12 Oktober 2018) was van 27 April 1977 tot 10 Mei 1994 (volle demokrasie in Suid-Afrika) die land se Minister van Buitelandse Sake en het die taak gehad om Suid-Afrika se binnelandse beleid van apartheid, te probeer verdedig in internasionale forums. Met 'n dienstyd van 17 jaar was hy ook een van die wêreld se langsdienende ministers van buitelandse sake.

Pik Botha is op Rustenburg in die Transvaal gebore as agterkleinseun van die volksleier en ouderling in die Gereformeerde Kerk Thomas Dreyer. Dreyer het 13 kinders gehad, onder wie Christiaan Lourens, die vader van Botha se moeder, Maria Elizabeth.

Hy het hom in 1953 by die departement van buitelandse sake aangesluit en het in Swede, Wes-Duitsland en in Den Haag diens gedoen. In 1974 het hy Suid-Afrika se permanente verteenwoordiger by die Verenigde Nasies geword. 'n Jaar later is hy aangestel as Suid-Afrika se verteenwoordiger in die VSA. Op 1 April 1977 word hy Minister van Buitelandse Sake.

Botha was een van die groep "gematigde" lede van die Nasionale Party wat deelgeneem het aan die politieke maneuvers om 'n opvolger vir B.J. Vorster as Eerste Minister te kry. Hy was ook nou betrokke by die onderhandelings wat uiteindelik tot die onafhanklikheidswording van Namibië in 1990 gelei het.

Botha het later as Minister van Mineraal- en Energiesake (1994–1996) in die regering van nasionale eenheid onder Nelson Mandela gedien totdat die Nasionale Party hom van die regering onttrek het. Botha het in 2000 by die African National Congress aangesluit.

## Gesinslewe 
[duimnael|links|Pik Botha, sy eerste vrou, Helena, en hul drie oudste kinders, [Roelof Botha (Ekonoom)|Roelof, Piet en Anna, ca. 1960. Lien is later gebore.]]
Sy seun was die Afrikaanse sanger Piet Botha. Sy seun Roelof Botha is 'n ekonoom en sy kleinseun, 'n voormalige leerling aan die Hoërskool Jan van Riebeeck in Kaapstad, was in 1990 die topkandidaat in Kaapland se senior-sertifikaateksamen. Hierdie kleinseun van Pik, ook met die naam Roelof, is 'n voormalige finansiële direkteur van PayPal en tans 'n waagkapitalis in die Verenigde State. Pik se dogter, Lien Botha, is 'n kunstenaar en Afrikaanse skrywer.

Hy sterf op 12 Oktober 2018 in sy huis in Pretoria nadat sy organe ingegee het.

## Verwysings 
## Eksterne skakels
Mount Saint Helens

**Sint-Helenaberg** (Engels: *Mount Saint Helens*), is 'n vulkaan in die administratiewe distrik Skamania County, Washington, VSA.

## Verklaring van die naam 
Die berg maak deel uit van die Cascade-reeks. Net soos die meeste ander vulkane in die Cascade-reeks is Sint-Helenaberg 'n stratovulkaan. Hy staan by die Indiane bekend as **Louwale-Clough**, wat *"rokende vuurberg"* beteken in die taal van die Klickitat. In Engels is die berg na die Britse eerste Baron van Sint-Helena vernoem, nadat 'n Britse reisigersgeselskap die gebied op kaart neergelê het.

## Uitbarsting 
[duimnael|links|Die uitbarsting van [18 Mei 1980 veroorsaak 'n rookpluim van 10 km hoog]]
Die vulkaan is veral bekend vanweë die groot uitbarsting op 18 Mei 1980. Dit was die mees dodelike en verwoestende vulkaanuitbarsting in die geskiedenis van die Verenigde State. 57 persone is dood en 200 huise, 47 brûe, 24 km spoorweë en 300&nbsp;km paaie is vernietig. Die uitbarsting is deur 'n aardbewing van 5,1 op die Richterskaal voorafgegaan, sowel as deur die opblaas van die top van die berg, wat nou meer as 400 m laer as vantevore is.

Die krag van hierdie uitbarsting is vergelykbaar met 500 keer die krag van die atoombom wat op Hirosjima laat val is. Voordat die eintlike uitbarsting plaasgevind het, het 'n enorme pliniaanse wolk uit die kratermond opgestyg. 'n Groot piroklastiese wolk, met 'n temperatuur van rondom 500 °C, het alles op sy afdraende weg verwoes. Daar het 'n groot krater (kaldera) ontstaan. Bome in 'n baie wye omtrek is platgevee. Onbeskermde persone is deur die piroklastiese stroom oorval en is binne enkele tellings lewend gekook. As die vulkaan nie in só 'n ylbevolkte area geleë was nie, sou die aantal slagoffers enorm kon gewees het. Die vulkaan was reeds lank onaktief, maar sedert sy ontdekking in die agttiende eeu was daar wél 'n aantal klein uitbarstings.

In September 2004 het die berg opnuut begin rook, maar 'n groot uitbarsting het nie plaasgevind nie. Op 8 Maart 2005 stoot die vulkaan 'n ruim 10&nbsp;km hoë wolk van as en stoom uit, terwyl 'n ligte aardbewing van 2,5 op die Richterskaal geregistreer is. Die rookuitbarsting het ongeveer 'n halfuur lank geduur en was van ver af sigbaar.

## Gevaarsones 
Al vóór die beroemde uitbarsting van die vulkaan was die gebied ingedeel in twee gevaarsones. Die rooi sone was naaste aan die vulkaan geleë en was as die gevaarlikste gebied gereken. Die blou sone was steeds lewensbedreigend, maar was minder ernstig. Desondanks was die oorgrote meerderheid van ál die slagoffers buite hierdie sones.

## Eksterne skakels 
*  Mount St. Helens National Volcanic Monument's VolcanoCam
*  Mount St. Helens photographs and current conditions
Periodieke neiging

**Periodieke neigings** is neigings of patrone of tendense wat regdeur die periodieke tabel waargeneem kan word, soos byvoorbeeld elektronrangskikkings en ionisasie-energieë.

## Periodieke neigings van elektronrangskikking 
Toe Dmitri Mendelejef die periodieke tabel opgestel het, was nog niks oor elektrone bekend nie. Dit was eers later dat hulle besef het die elektronrangskikking volg 'n patroon of neiging in die tabel.

Die eerste periode bestaan uit net twee elemente, Waterstof en Helium. Waterstof het een elektron en Helium twee, met die elektrone van albei in die laagste toegelate energievlak. Dié energievlak kan twee elektrone bevat. Die tweede periode bestaan uit agt elemente, waar elektrone by die tweede energievlak gevoeg word. Hierdie elemente is Litium, Berillium, Boor, Koolstof, Stikstof, Suurstof, Fluoor en Neon. Aan die einde van hierdie periode is die edelgas Neon (atoomgetal tien), waarvan die eerste én tweede energievlakke vol is. Volgens die elektronrangskikking bevat die eerste energievlak twee elektrone en die tweede energievlak agt elektrone. Die derde periode bestaan ook uit agt elemente, met elektrone tot in die derde energievlak van die atoom. Die laaste element, Argon, is 'n edelgas of trae gas. Die argonatoom bevat twee elektrone in die eerste vlak, agt elektrone in die tweede, en agt elektrone in die derde. Waar die eerste twee vlakke albei heeltemal gevul is, kan die derde vlak in der waarheid tot agttien elektrone bevat. Behalwe vir die Heliumatoom, stel 'n buitenste vlak met agt elektrone 'n stabiele toestand voor.
Kubieke meter

**Kubieke meter** (m³) is 'n inhoudsmaat en stem ooreen met die inhoud van 'n kubus van 1 m lank, breed en hoog. 1 m³ stem ooreen met 1 000 liter.

Omdat die volume van 'n bepaalde hoeveelheid gas sterk verminder as dit saamgepers word, word gasse vir handelsdoeleindes gemeet in normale kubieke meter, aangedui as Nm³. 'n Normale kubieke meter is 'n hoeveelheid gas wat tegnies vry is van waterdamp, wat by 'n temperatuur van 0 °C (273,15 K) 'n absoulte druk van 1,01325 bar het, en 'n volume inneem van een kubieke meter.
Anilingus

duimnael|'n Vrou gee 'n ander vrou anilingus
duimnael|Anilingus of "rimming"
**Anilingus**, oftewel **anaal-orale kontak** of **anaal-orale seks**, wat in Engels en talle ander tale as *rimming* bekend staan, is afgelei van die Latynse woorde "anus" en "lingua" en dui op die seksuele daad waarby daar kontak is tussen die anus of perineum van een persoon, hetsy 'n man of vrou, en die mond, waarby ingereken die tong en lippe, van 'n ander persoon, hetsy 'n man of 'n vrou.

## Tegniek 
Anilingus behels 'n verskeidenheid tegnieke wat daarop gemik is om die anale gebied te stimuleer en sluit soen, lek en die in- en uitbeweeg by die anale opening van die tong in. Genot van anilingus word verkry van die sensitiewe senu-eindes rondom die anale opening, wat gewoonlik deur die tong en lippe, maar soms ook deur die tande, gestimuleer word. Die genot kan so hewig wees, dat dit in sommige gevalle op sigself tot 'n orgasme kan lei.

## Gesondheidsgevare 
Daar kan baie gesondheidsprobleme wees wat die gevolg is van onveilige anilingus, weens die teenwoordigheid van bakterieë, virusse en parasiete op of in die anus of rektum. Dit sluit onder meer in lewerontsteking (Hepatitis A), menslike papilloomvirus of M.P.V., inwendige parasiete en seksueel oordraagbare siektes. As daar kontak tussen die mond en die geslagsdele is direk na kontak met die anus, kan dit onwetend die bakterie *Escherichia coli* na die blaas oordra en so urienweginfeksie veroorsaak. Daar word nie geglo dat MIV/vigs maklik deur anilingus oorgedra word nie, maar kenners beweer daar is wel 'n teoretiese risiko om die MI-virus so op te doen.

## Voorsorg 
Gereelde anilingus met baie verskillende seksmaats ("casual sex" in Engels), verhoog probleme wat met die daad gepaard gaan. Mense wat infeksie het wat tydens anilingus oorgedra kan word, lyk gewoonlik op die oog af gesond. As die paartjie weet dat elkeen van hulle 'n gesonde agtergrond het, is die kanse of 'n gevaarlike virus of parasiete op te doen, geringer. Inwendige parasiete kan in die anale gebied teenwoordig wees wanneer sleg voorbereide vleis geëet is, maar as die ontvanger van die anilingus higiënies op sy of haar persoon is, is die kanse van oordrag ook minder.

## Voorkoms 
Anilingus kom by heteroseksuele sowel as homoseksuele pare (mans en vroue) voor. In die geval van homoseksuele is dit by mans dikwels gelykstaande aan cunnilingus, en kan ook ter voorbereiding van anale seks gebruik word om die anus te help ontspan en meer ontvanklik vir die aktiewe vennoot se penis te wees. Net soos by heteroseksuele neem alle homoseksuele mans nie aan die praktyk deel nie, omdat sommige (wat dit nie wil gee nie) dit weersinwekkend vind en ander (wat dit nie wil ontvang nie) nie bereid is om so aan hulle maat blootgestel te word nie. Maar as die ontvanger(s) voor die daad deeglik was, is anilingus dieselfde as om enige ander deel van die liggaam oraal te stimuleer.

## Sien ook 
* Anale seks
* Orale seks

## Verwysings 
## Eksterne skakels 
* Artikel oor die gesondheidsgevare van anilingus 
* Artikel oor anilingus en anale stimulering deur die vinger